cyanic-selkie/wikianc huggingface dataset:
Έλληνες της Αιγύπτου
Οθωμανικό χαλιφάτο
Η επιρροή του ελληνικού πολιτισμού συνεχίστηκε και κατά το Οθωμανικό χαλιφάτο, όπου υπήρξαν πολλοί Οθωμανοί σουλτάνοι και πασάδες Ελληνικής καταγωγής. Ο πιο διάσημος ήταν ο Ραγίβ Πασάς ο οποίος έγινε πρωθυπουργός της Αιγύπτου, είχε γεννηθεί στην Ελλάδα από Έλληνες γονείς αλλά είχε παρθεί από τους Οθωμανούς σε μικρή ηλικία ως μέρος του παιδομαζώματος.
Κατά την περίοδο του 19ου αιώνα εμφανίζονται και οι πρώτοι οργανωμένοι Ελληνικοί σύνδεσμοι και σύλλογοι των Ελλήνων της Αιγύπτου και οι πρώτες σημαντικές προσωπικότητες του νεώτερου Ελληνισμού της Αιγύπτου (Καβάφης, Παρθένης και άλλοι), κάτι για το οποίο υπάρχουν γενικά λίγα στοιχεία από την περίοδο της Αραβικής κατάκτησης και μετά.
Ελληνικές κοινότητες
Το 1907 η επίσημη απογραφή κατέγραψε 62.973 Έλληνες στην Αίγυπτο. Έως το 1940 οι Έλληνες ανήλθαν στις 250.000. Η Ελληνική παροικία της Αλεξάνδρειας βρισκόταν γύρω από την εκκλησία και το μοναστήρι του Αγίου Σάββα. Στην ίδια περιοχή βρίσκονταν ένας ξενώνας για Έλληνες ταξιδιώτες, ένα ελληνικό νοσοκομείο και αργότερα ένα ελληνικό σχολείο. Ο ορθόδοξος επίσκοπος βρισκόταν στη Δαμιέττη στην εκκλησία του Αγίου Νικολάου.
Πέρα από τις Ελληνικές κοινότητες της Αλεξάνδρειας και του Καΐρου υπήρχαν και οι παρακάτω σημαντικές αριθμητικά Ελληνικές κοινότητες: Υπήρχαν επίσης 15 άλλες μικρότερες κοινότητες, κυρίως γύρω από το Κάιρο και την Αλεξάνδρεια. Στην Άνω Αίγυπτο η αρχαιότερη Ελληνική κοινότητα είναι αυτή της Μίνιας, που ιδρύθηκε το 1862.
Η συνεισφορά του ελληνικού πληθυσμού στην οικονομική ζωή της Αιγύπτου ήταν ιδιαίτερα σημαντική. Οι πρώτες τράπεζες της Αιγύπτου δημιουργήθηκαν από Έλληνες, όπως η Τράπεζα της Αλεξανδρείας, ή η Αγγλοαιγυπτιακή τράπεζα (ιδιοκτησίας της οικογένειας Συναδινού) και η Γενική Τράπεζα της Αλεξανδρείας. Υπήρχαν επίσης πολλά Ελληνικά θέατρα και κινηματογράφοι. Οι κύριες ελληνικές εφημερίδες ήταν Τα Γράμματα, Ταχυδρόμος και Νέα Ζωή. Ήταν οι Έλληνες αγρότες αυτοί που πρώτοι με συστηματικό τρόπο και επιστημονικό σχεδιασμό οργάνωσαν την καλλιέργεια του βαμβακιού και του καπνού. Βελτίωσαν την ποσότητα και ποιότητα της παραγωγής και ήταν κυρίαρχοι στις μεγάλες εξαγωγές των προϊόντων αυτών. Διάσημες οικογένειες ήταν αυτές του Σαλβάγου, Μπενάκη, Ροδοκανάκη, Ζερβουδάκη, Τσανακλή και Καραβόπουλου. Οι ποικιλίες καπνού για την παραγωγή τσιγάρων ήταν ελληνικής παραγωγής, όπως στα τσιγάρα των αδερφών Κυριαζή (μάρκα Kyriazi frères), κάποτε πρώτα σε εξαγωγές.
Άλλοι τομείς της έντονης Ελληνοαιγυπτιακής εμπορικής δραστηριότητας ήταν η εστίαση, οινοπαραγωγή, αρωματικά σαπούνια, ξυλοτεχνία και η βιομηχανία της εκτύπωσης. Στην παραγωγή τροφίμων οι βιομηχανίες μακαρονιού του Μελαχροινού του Αντωνίου, τα Italia των αδελφών Οικονόμου, η μακαρονοποιία Ibis των Στ.Ζενιώδη - Χ.Αναστασιάδη και Π. Πουλίδη η οποία ήταν η πρώτη και η μοναδική η οποία παρήγαγε μακαρόνια για διαβητικούς -πατέντα η οποία δεν καταχωρήθηκε - από σιμιγδάλι καθώς και ήταν η πρώτη η οποία συσκεύασε τα προιόντας της σε κλειστά πακέτα και σακούλες του μισού κιλού σύμφωνα με τα ευρωπαικά πρότυπα, ήταν οι πλέον ευρέως γνωστές μακαρονοποιίες. Στην παραγωγή τυριού και βουτύρου οι Αργυρίου, Ρουσσόγλου και Παλαιορούτας. Σε σοκολάτες, μπισκότα και καραμέλες τα γνωστότερα ονόματα ήταν οι Δαλόγλου, Ρούσσος και Ρεπαπής. Ελαιόλαδο και παράγωγα ελαίου ο Ζερμπίνης που βρίσκονταν στο Καφρ ελ Ζαγιάτ.
Από την Ελληνική κοινότητα της Αιγύπτου προήλθαν επίσης πολλοί συγγραφείς, καλλιτέχνες, διπλωμάτες και πολιτικοί διεθνούς φήμης. Ο πιο διάσημος από αυτούς είναι ο ποιητής Κωνσταντίνος Καβάφης, καθώς και ο ζωγράφος Κωνσταντίνος Παρθένης.
Κατά τη διάρκεια των Βαλκανικών πολέμων στην Ελλάδα, οι ελληνικές κοινότητες της Αιγύπτου έστειλαν πολλούς εθελοντές, ίδρυσαν νοσοκομεία και φιλοξένησαν οικογένειες από την Ελλάδα. Κατά το Δεύτερο Παγκόσμιο Πόλεμο πάνω από 7.000 Έλληνες της μειονότητας πολέμησαν με τους συμμάχους στη Μέση Ανατολή εναντίον των δυνάμεων του Άξονα, με τους νεκρούς στις τάξεις τους να ανέρχονται στους 142. Η οικονομική τους συνεισφορά έφτασε τα 2,5 δισεκατομμύρια Αιγυπτιακές λίρες.
Οι μεγάλοι εθνικοί ευεργέτες
Η άνοδος της Ελληνικής αριστοκρατίας η οποία αποτελούνταν από πλούσιους βιομηχάνους, εμπόρους και τραπεζίτες οδήγησε στο μεγάλο κύμα του Ελληνοαιγυπτιακού φιλανθρωπισμού. Οι ευεργέτες αυτοί συνεισέφεραν σημαντικά ποσά για το κτίσιμο σχολείων, ακαδημιών, νοσοκομείων και ιδρυμάτων σε Αίγυπτο και Ελλάδα. Άλλοι μεγάλοι ευεργέτες ήταν οι Θεόδωρος και Θεοχάρης Κότσικας, Νέστορας Τσανακλής, Κωνσταντίνος Χωρέμης, Πηνελόπη Δέλτα, Πανταζής Βασσάνης και Βασίλης Σιβιτανίδης.
Εκτοπισμός
Ως συνέπεια, πολλά Ελληνικά σχολεία, εκκλησίες, μικρές κοινότητες και ιδρύματα τερμάτισαν τη λειτουργία τους. Η διακυβέρνηση του Νάσερ ήταν μια μεγάλη καταστροφή για την Ελληνική διασπορά, η οποία από εκατοντάδες χιλιάδες στην Αίγυπτο έφτασε να αριθμεί λιγότερες από 5.000. Η επικίνδυνη κατάσταση στη Μέση Ανατολή δυσχέρανε τις συνθήκες για τους Έλληνες που επέλεξαν να παραμείνουν στην Αίγυπτο. Εκτιμάται πως την περίοδο 1957 - 1967 οι περισσότεροι Έλληνες έφυγαν από τη χώρα.
21ος αιώνας
Σήμερα, η Ελληνική κοινότητα επίσημα αριθμεί περίπου στους 9.000 κατοίκους. Θεωρείται πως ο πραγματικός αριθμός είναι υψηλότερος μια και πολλοί Έλληνες άλλαξαν την επίσημη εθνικότητα τους σε Αιγυπτιακή, για να μπορούν να συνεχίσουν τις οικονομικές τους δραστηριότητες. Στην Αλεξάνδρεια, πέρα από το Πατριαρχείο, υπάρχει και μια Πατριαρχική θεολογική σχολή η οποία επαναλειτουργεί μετά από 480 έτη αφότου είχε κλείσει. Η εκκλησία του Αγίου Νικολάου στο Κάιρο και αρκετά άλλα κτίρια, έχουν ανακαινιστεί πρόσφατα με έξοδα του Ελληνικού κράτους και ο Καθεδρικός Ναός του Ευαγγελισμού στην Αλεξάνδρεια με χορηγία του ιδρύματος Αλέξανδρος Ωνάσης. Η Μονή του Αγίου Γεωργίου στο Παλαιό Κάιρο ανακαινίστηκε λαμπρά με χορηγία του ζεύγους Θ. Μαρτίνου.
Από τη δεκαετία του 2000 υπήρξε ένα ανανεωμένο ενδιαφέρον από την Αιγυπτιακή κυβέρνηση για τη σύσφιξη των διπλωματικών και στρατιωτικών σχέσεων με την Ελλάδα, κάτι που βελτίωσε τις συνθήκες της εκεί Ελληνικής διασποράς, η οποία και δέχεται συχνές επισκέψεις από πολλούς Έλληνες πολιτικούς. Οι οικονομικές σχέσεις είναι ανεπτυγμένες ανάμεσα στην Αίγυπτο και την Ελλάδα, και υπάρχει σημαντικός αριθμός Ελληνικών επενδύσεων στη χώρα. Το 2009, υπογράφηκε ένα πενταετές μνημόνιο συνεργασίας ανάμεσα στο Εθνικό Κέντρο Έρευνας Φυσικών Επιστημών «Δημόκριτος» της Αθήνας και το Πανεπιστήμιο Αλεξανδρείας, σχετικά με την έρευνα στον χώρο της Αρχαιομετρίας και τους παράπλευρους τομείς. Η Αιγυπτιακή κυβέρνηση έχει δηλώσει πως επιθυμεί να δώσει κίνητρα στους επαναπατρισμένους Έλληνες να επιστρέψουν στην Αίγυπτο, αλλά μέχρι στιγμής λίγοι σκέφτονται σοβαρά μια τέτοια απόφαση.
Διακεκριμένοι Έλληνες της Αιγύπτου
Στον παρακάτω πίνακα αναφέρονται και οι Έλληνες της Κυρήνης -σημερινή ανατολική Λιβύη- η οποία κατά την αρχαιότητα ήταν στενά συνδεδεμένη με την Αίγυπτο, και κατά καιρούς, μέρος του Πτολεμαϊκού βασιλείου. Η παρουσία αστερίσκου (*) υποδηλώνει τόπο γέννησης εκτός Αιγύπτου, αλλά και ότι το μεγαλύτερο μέρος της ζωής ή το σημαντικότερο έργο του ατόμου έγινε στην Αίγυπτο.
Χρόνια Εύβοιας
Η Χρόνια είναι παραθαλάσσιο χωριό στην βόρεια Εύβοια και την Περιφερειακή Ενότητα Εύβοιας, το οποίο βρίσκεται σε απόσταση περίπου 9 χλμ. Δ.-ΒΔ. από την Λίμνη και 81 χλμ. ΒΔ. από την Χαλκίδα και έχει υψόμετρο 7 μέτρα. Ως οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λίμνης. Σύμφωνα με το σχέδιο Καλλικράτης μαζί με την Λίμνη, τα Κατούνια, τον Μυρτιά, τον Ρετσινόλακκο και την Σηπιά αποτελούν τη δημοτική κοινότητα Λίμνης που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 75 κάτοικοι.
Παραπομπές
Κατηγορία:Δήμος Μαντουδίου - Λίμνης - Αγίας Άννας Κατηγορία:Χωριά του νομού Εύβοιας
Νεχίρ Ερντογάν
Η Νεχίρ Ερντογάν (Nehir Erdoğan, 16 Ιουνίου 1980) είναι Τουρκάλα ηθοποιός.
Κατάλογος Σειρών
♦ Έχει προβληθεί στην Ελλάδα
Εξωτερικοί σύνδεσμοι
Κατηγορία:Τουρκάλες ηθοποιοί
Λεζ Αμπίμ
Το Λεζ Αμπίμ (γαλλικά: Les Abymes, γουαδελουπιανό κρεόλ: Zabym και Zabim) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί του είναι γνωστοί ως Αμπιμιέν (γαλλικά: Abymiens).
Παραπομπές
Κατηγορία:Κοινότητες της Γουαδελούπης
Χάροπος
Στην ελληνική μυθολογία με το όνομα Χάροπος είναι γνωστός ένας βασιλιάς της νήσου Σύμης. Ο Χάροπος πήρε ως σύζυγό του μία Νύμφη, την Αγλαΐα, και απέκτησαν μαζί ένα παιδί, τον Νιρέα, που διαδέχθηκε τον Χάροπο στον θρόνο της Σύμης και έλαβε μέρος στον Τρωικό Πόλεμο ως ένας από τους ωραιότερους μνηστήρες της Ωραίας Ελένης. Ο Χάροπος αναφέρεται στην Ιλιάδα του Ομήρου (ραψωδία Β, στίχος 672).
Περίκλειστο και αποσπασμένο έδαφος
μικρογραφία|Η περιοχή συμβολιζόμενη με C αποτελεί ενκλάβιο του Α, και εξκλάβιο του Β. μικρογραφία|Η περιοχή συμβολιζόμενη με C αποτελεί εξκλάβιο του Β, αλλά όχι ενκλάβιο του Α, αφού συνορεύει με το D. Στην πολιτική γεωγραφία ως περίκλειστον έδαφος (ενκλάβιο) ορίζεται ένα τμήμα γης που περιβάλλεται από εδάφη μιας ξένης χώρας.
Η λέξη enclave που μεταφράζεται ως περίκλειστον έδαφος εμφανίστηκε στη γλώσσα της διπλωματίας μάλλον αργά στην Αγγλική, το 1868, προερχόμενη από τη Γαλλική, την lingua franca της διπλωματίας, με νόημα κληροδοτημένο από την ύστερη λατινική λέξη inclavatus που σημαίνει «κλειδωμένος μέσα». Το αντίθετο του περίκλειστου εδάφους είναι το αποσπασμένο έδαφος ή αποσπασμένο τμήμα κράτους (αγγλ. exclave και εξελληνισμένα εξκλάβιο).
Τα περίκλειστα εδάφη (ενκλάβια) δημιουργούνται για διάφορους ιστορικούς, πολιτικούς και γεωγραφικούς ή γεωφυσικούς λόγους. Ορισμένες περιοχές, για παράδειγμα, ορίστηκαν ως περικλειστα εδάφη εξαιτίας της αλλαγής της κοίτης ποταμών.
Εξωτερικοί σύνδεσμοι
Κατηγορία:Πολιτική γεωγραφία
Οργανισμός Σιδηροδρόμων της Ευρωπαϊκής Ένωσης
Ο ΕΟΣ δημοσιεύει αναφορές που συνοψίζουν την κατάσταση των ΤΠΔ. Ο ΕΟΣ θέτει κοινούς στόχους ασφάλειας, κοινές μεθόδους ασφάλειας και κοινούς δείκτες ασφαλείας, σύμφωνα με την οδηγία 2004/49 / ΕΚ και τροποποιήσεις. Ο ΕΟΣ φιλοξενεί επίσης ορισμένες βάσεις δεδομένων, μεταξύ των οποίων ένα μητρώο εναπομένων εφαρμοστέων εθνικών κανόνων.
Ο οργανισμός ιδρύθηκε το 2004 και άρχισε να λειτουργεί το 2006 ως Ευρωπαϊκός Οργανισμός Σιδηροδρόμων (ΕΟΣ). Άλλαξε το όνομά του το 2016.
Σόφκα Ζινόβιεφ
Η Σόφκα Ζινόβιεφ (Sofka Zinovieff) είναι Αγγλίδα συγγραφέας. Η Ζινόβιεφ γεννήθηκε το 1961 στο Λονδίνο. Εκεί πέρασε το μεγαλύτερο μέρος της παιδικής της ηλικίας. Ο πατέρας της Peter Zinovieff, είχε στούντιο ηλεκτρονικής μουσικής. Και οι δύο παππούδες της ήταν από την Αγία Πετρούπολη και διέφυγαν στην Αγγλία μετά την επανάσταση του 1917. Πήρε το όνομά της από τη Ρωσίδα γιαγιά της. Σπούδασε Κοινωνική Ανθρωπολογία στο Πανεπιστήμιο του Κέμπριτζ. Πραγματοποίησε στην Ελλάδα έρευνα για το διδακτορικό της. Αργότερα έζησε στη Μόσχα και τη Ρώμη, όπου εργάστηκε ως ελεύθερη δημοσιογράφος.
Σταδιοδρομία
Η Ζινόβιεφ έχει εργαστεί ως δημοσιογράφος σε διάφορες αγγλικές εφημερίδες, και είναι συγγραφέας των βιβλίων "Οδός Ευρυδίκης", "Η Κόκκινη Πριγκίπισσα: Μια επαναστατική ζωή" (ένα βιβλίο με θέμα την ζωή της γιαγιάς της - Σόφκα Ντολγκορούκι), και "Το Σπίτι στην Οδό Παραδείσου".
Πηγές
Κατηγορία:Άγγλοι δημοσιογράφοι Κατηγορία:Άγγλοι συγγραφείς
Πρίγκιπας Άρτσι του Σάσσεξ
Ο Άρτσι Χάρισον Μαουντμπάτεν-Ουίνδσορ (αγγλικά: Archie Harrison Mountbatten-Windsor) γεννήθηκε στις 6 Μαϊου 2019 και είναι ο πρωτότοκος γιος του Πρίγκιπα Χάρι, Δούκα του Σάσεξ και της Μέγκαν, Δούκισσας του Σάσεξ.
Είναι επίσης έκτος στη σειρά διαδοχής του βρετανικού βασιλικού θρόνου.
Γέννηση
μικρογραφία|Πλήθη και δημοσιογράφοι κοντά στο παλάτι του Ουίνσδορ κατά τη στιγμή της γέννας Το παλάτι του Κένσινγκτον ανακοίνωσε στις 15 Οκτωβρίου 2018 ότι ο Δούκας και η Δούκισσα του Σάσεξ αναμένουν το πρώτο τους παιδί, μόλις λίγους μήνες μετά τον γάμο τους και παρακολουθήθηκε ιδιαίτερα από τα Βρετανικά αλλά και τα Διεθνή μέσα και έλαβε ιδιαίτερη προσοχή τόσο από το βρετανικό όσο και από το διεθνές κοινό. Ιδιαίτερα τις τελευταίες μέρες πριν τον τοκετό, μεγάλα πλήθη είχαν συγκεντρωθεί έξω από το Παλάτι του Ουίνδσορ, κοντά στο οποίο αναμενόταν να λάβει χώρα η γέννα. Στις 5:26 π.μ. (τοπική ώρα Αγγλίας) της 6ης Μαΐου 2019, γεννήθηκε ο γιος τους, με βάρος 3.26 κιλά.
Λίγες ώρες μετά τη γέννα, αναρτήθηκε επίσημη ανακοίνωση από το παλάτι που επιβεβαίωνε ότι η Δούκισσα του Σάσεξ έφερε στον κόσμο στις 5:26 τοπική ώρα, ένα υγιέστατο αγοράκι παρουσία του συζύγου της, Δούκα του Σάσεξ.
Τίτλος
Όγδοο δισέγγονο της βασίλισσας Ελισάβετ Β, ο Άρτσι είναι έκτος στη διαδοχή του βρετανικού θρόνου, μετά από τον πατέρα του.
Είναι επίσης κληρονόμος του πατέρα του πατέρα του Σάσεξ. Ο δούκας του Σάσεξ ακολουθεί στη διαδοχή του θρόνου μετά από τον αδελφό του (τον δούκα του Κέιμπριτζ) και τα τρία παιδιά του αδελφού του.
Δεδομένου ότι ο Χάρι είναι ο νεότερος γιος του Πρίγκιπα της Ουαλίας και δεν είναι πιθανό να γίνει βασιλιάς, ο γιος του δεν θεωρείται πρίγκιπας του Ηνωμένου Βασιλείου ή της Βασιλικής Υψηλότητας και αναμένεται να χαρακτηριστεί «όπως τα παιδιά οποιουδήποτε άλλου δούκα». Ως εκ τούτου, το νεογέννητο αναμένεται να είναι γνωστό ως «Κόμης του Ντάμπαρτον», έχοντας το δικαίωμα να χρησιμοποιήσει έναν από τους μικρότερους τίτλους του πατέρα του, ως τίτλο ευγενείας.
Τώρα που ο παππούς του, Κάρολος, έγινε βασιλιάς, θα δικαιούται το ύφος της Βασιλικής Υψηλότητας και τον τίτλο του Πρίγκιπα μπροστά από το όνομά του.
Όνομα
Το Άρτσι έχει αγγλικές και σκωτσέζικες ρίζες και είναι η συντομευμένη εκδοχή του Άρτσιμπαλντ που σημαίνει, αυθεντικός και γενναίος.
Το δεύτερο όνομα που του δόθηκε, το Χάρισον, είναι όνομα που γίνεται όλο και πιο δημοφιλές τα τελευταία χρόνια. Έχει αγγλικές ρίζες και σημαίνει «γιος του Χάρι». Φαίνεται πως είναι μια κίνηση που έκανε η Δούκισσα για να τιμήσει τον σύζυγό της.
Τα επίθετα Μαουντμπάτεν-Ουίνδσορ είναι τα επίθετα που παίρνουν τα μέλη της βασιλικής οικογένειας τα οποία δεν φέρουν τίτλους ευγενείας.
Παραπομπές
Κατηγορία:Οίκος Ουίνδσορ Κατηγορία:Πρίγκιπες του Ηνωμένου Βασιλείου
Θωμαίικα Αχαΐας
Με το όνομα Θωμαίικα υπάρχουν τρεις οικισμοί στην Αχαΐα:
Σημείωση
Την ίδια ονομασία φέρει επίσης και μια συνοικία του χωριού Μοιραίικα, τα ονομαζόμενα Θωμαίικα Μοιραίικων ή απλά Θωμαίικα.
Κατηγορία:Αποσαφηνίσεις ελληνικών τοπωνυμίων
Σοφία Φρειδερίκη του Τουρν και Τάξις
Η Σοφία Φρειδερίκη του Τουρν και Τάξις (Sophie Friederike von Thurn und Taxis, 20 Ιουλίου 1758 - 31 Μαΐου 1800) ήταν κόρη του Κάρολου Άνσελμου του Τουρν και Τάξις.
Βιογραφία
Στις 31 Δεκεμβρίου 1775 παντρεύτηκε τον Ιερώνυμο Βικέντιο Ράτζιβιλ στο Ρέγκενσμπουργκ. Μαζί απέκτησαν ένα παιδί:
Το 1795 παντρεύτηκε τον Αντρέι Καζανόβσκι και το 1797 παντρεύτηκε τον Μίκολαϊ, Κόμη Οστρόρογ. Από τον δεύτερο και τον τρίτο γάμο της, δεν απέκτησε απογόνους.
Πέθανε στις 31 Μαΐου 1800 σε ηλικία 41 ετών.
Windows Neptune
Τα Windows Neptune ήταν μια ακυρωθείσα έκδοση των Windows. Κυκλοφόρησαν στις 27 Δεκεμβρίου του 1999 και βασιζόταν στα Windows 2000. Ήταν η πρώτη έκδοση των Windows που ήταν σχεδιασμένη στον κώδικα των Windows NT και αντικατέστησε τις εκδόσεις Windows 9x.
Τα Neptune μοιάζουν σε μεγάλο βαθμό σαν τα Windows 2000, αλλά μερικά από τα νέα χαρακτηριστικά που εισήχθησαν, όπως το τείχος προστασίας, αργότερα ενσωματώθηκαν στα Windows XP ως το Τείχος προστασίας των Windows. Τα Neptune εισήγαγαν μια οθόνη σύνδεσης παρόμοια με εκείνη που χρησιμοποιείται αργότερα στα Windows XP. Τα Neptune επίσης πειραματίστηκαν με μια νέα διεπαφή χρήστη που προορίζονταν αρχικά για τα Windows Me, που ονομάζονται Activity Centers, για το έργο με επίκεντρο ενεργειών.
Μόνο μια κατασκευή των Windows Neptune, με το νούμερο 5111, κυκλοφόρησε στους δοκιμαστές σύμφωνα με μια συμφωνία μη-αποκάλυψης, και αργότερα έκανε τον τρόπο του σε δικτυακούς τόπους διαφόρων συλλεκτών. Το Build 5111 περιλαμβάνεται επίσης στα Activity Centers, όπου θα μπορούσε να εγκατασταθεί με την αντιγραφή του ACCORE.DLL από το δίσκο εγκατάστασης στον σκληρό δίσκο και στη συνέχεια να τρέχει το regsvr32 για το ACCORE.DLL Τα κέντρα περιείχαν ίχνη των Windows Me, τότε με την κωδική ονομασία-χιλιετίας, αλλά ήταν σπασμένα λόγω σφαλμάτων από την JavaScript, ελλείπουσες συνδέσεις και εκτελέσιμα για παιχνίδια, φωτογραφίες, και μουσικά κέντρα. Σε απάντηση, κάποιοι φανατικοί των Windows έχουν περάσει χρόνια καθορισμού στα Κέντρα Δραστηριότητας στο Build 5111 κοντά σε αυτό που προορίζεται της Microsoft.
Παραπομπές
Κατηγορία:Ακυρωθείσες εκδόσεις των Windows
Συμμετοχή της Λιθουανίας στη Eurovision
Η Λιθουανία συμμετείχε στο Διαγωνισμό Τραγουδιού της Eurovision (γνωστός στη Λιθουανία ως Eurovizijos dainų konkursas) 23 φορές από το ντεμπούτο της το, όπου ο Οβίντιγιους Βυσνιάουσκας τερμάτισε τελευταίος και έλαβε μηδέν βαθμούς. Στη συνέχεια η Λιθουανία αποσύρθηκε από το διαγωνισμό και δεν επέστρεψε μέχρι το. Η έκτη θέση των LT United το με το τραγούδι "We Are the Winners" είναι το καλύτερο αποτέλεσμα της Λιθουανίας στο διαγωνισμό. Η χώρα έφθασε στην πρώτη δεκάδα για δεύτερη φορά το, όταν ο Ντόνι Μοντέλλ τερμάτισε ένατος με το "I've Been Waiting for This Night" και για τρίτη φορά το όταν οι The Roop τερμάτισαν όγδοοι με το "Discoteque".
Μέχρι το 2022, η Λιθουανία παραμένει η μόνη χώρα της Βαλτικής που δεν έχει κερδίσει ακόμη το διαγωνισμό μετά τις νίκες για της ς το 2001 και της ς το 2002. Ωστόσο, από την εισαγωγή του ημιτελικού γύρου το 2004, η Λιθουανία έχει περισσότερες εμφανίσεις στον τελικό από τις άλλες χώρες της Βαλτικής, με έντεκα, σε σύγκριση με οκτώ για την Εσθονία και έξι για τη Λετονία.
Δεκαετία 2000
Από τη στιγμή που εισήχθησαν οι ημιτελικοί, η Λιθουανία ήρθε και πάλι τελευταία με τους Laura & The Lovers και το τραγούδι "Little by Little". Την επόμενη χρονιά, ο Λιθουανός ραδιοτηλεοπτικός οργανισμός Lietuvos Nacionalinis Radijas ir Televizija (LRT) έστειλε τους LT United στο διαγωνισμό του 2006 με το τραγούδι "We Are The Winners". Πήραν τη Λιθουανία στον τελικό για πρώτη φορά από το 2002, φτάνοντας στην έκτη θέση στον τελικό με 162 βαθμούς, την καλύτερη θέση της Λιθουανίας μέχρι το 2022.
Την επόμενη χρονιά η Λιθουανία προκρίθηκε αυτόματα για τον τελικό, ωστόσο οι 4Fun δεν μπόρεσαν να επαναλάβουν την επιτυχία των LT United, τερματίζοντας 21οι με μόνο 28 βαθμούς, 12 εκ των οποίων προήλθαν από την. Το 2008 ο Γερόνιμας Μίλιους απέτυχε να φτάσει στον τελικό, τερματίζοντας 16ος από τα 19 ανταγωνιστικά έθνη στο δεύτερο ημιτελικό.
Η Λιθουανία απείλησε να μποϊκοτάρει το διαγωνισμό του 2009 "εάν η Ρωσία συνεχίσει να επιδεικνύει εξουσία και να αγνοεί το διεθνές δίκαιο". Η δήλωση έγινε κατά την αντίδραση στις ενέργειες της Ρωσίας στον πόλεμο της Νότιας Οσετίας το 2008. Ο υπουργός Πολιτισμού Jonas Jucas δήλωσε ότι ήταν πολύ νωρίς για να συζητηθεί το μποϊκοτάζ δεδομένου ότι "οι αυθόρμητες αποφάσεις ενδέχεται να επιδεινώσουν τις προσπάθειες των διπλωματών" και έτσι να χειροτερέψουν την κατάσταση. Στο, η Λιθουανία προκρίθηκε από τους ημιτελικούς και στο τέλος της ψηφοφορίας στον τελικό είχε λάβει 23 βαθμούς, τερματίζοντας στην 23η θέση.
Δεκαετία 2010
Το LRT ανακοίνωσε τον Δεκέμβριο του 2009 ότι, λόγω έλλειψης απαραίτητων κεφαλαίων, η Λιθουανία θα αποχωρούσε επίσημα από τον Διαγωνισμό του 2010. Ωστόσο, σε περίπτωση που βρεθούν τα απαραίτητα κεφάλαια των 300.000 λίτας (90.000 ευρώ), ο ραδιοτηλεοπτικός φορέας ανακοίνωσε ότι θα επιχειρήσει να συνεχίσει τη συμμετοχή της χώρας. Τελικά, η ιδιωτική εταιρεία TEO LT παρείχε την απαραίτητη χρηματοδότηση και η Λιθουανία συμμετείχε στο Όσλο.
Το 2012, η ​​Λιθουανία προκρίθηκε στον τελικό με τον Ντόνι Μοντέλλ και το τραγούδι του "Love Is Blind", καταλαμβάνοντας την 3η θέση με 104 βαθμούς. Τελικά τερμάτισε 14ος στον Μεγάλο Τελικό.
Το 2013, η Λιθουανία προκρίθηκε στον τελικό με το "Something" του Άντριους Πογιάβις, καταλαμβάνοντας την 9η θέση στον πρώτο ημιτελικό, με 53 βαθμούς, προκρίνοντας τη Λιθουανία στον τελικό για 3η συνεχόμενη φορά. Στον τελικό τερμάτισε στην 22η θέση με 17 βαθμούς.
Το 2014, η Βιλίγια δεν προκρίθηκε στον τελικό τερματίζοντας 11η από τους 15 συμμετέχοντες στον δεύτερο ημιτελικό, σημειώνοντας 36 βαθμούς.
Το 2016, ο Ντόνι Μοντέλλ επέστρεψε στον διαγωνισμό το 2016 και πέτυχε το καλύτερο αποτέλεσμα της Λιθουανίας της δεκαετίας, τερματίζοντας ένατος με το "I've Been Waiting for This Night".
Το 2018, η Ιέβα Ζασιμαουσκαϊτέ πέτυχε το πέμπτο αποτέλεσμα της Λιθουανίας στην πρώτη δεκαπεντάδα, τερματίζοντας 12η με το "When We're Old".
Δεκαετία 2020
Το 2021, η Λιθουανία προκρίθηκε στον τελικό με το τραγούδι "Discoteque" των The Roop, καταλαμβάνοντας την 4η θέση στον πρώτο ημιτελικό με 203 βαθμούς. Στον τελικό, οι The Roop έφτασαν στην 8η θέση με 220 βαθμούς, πετυχαίνοντας έτσι το δεύτερο καλύτερο αποτέλεσμα της Λιθουανίας μέχρι σήμερα. Οι The Roop είχαν προηγουμένως επιλεγεί για να εκπροσωπήσουν τη χώρα στην έκδοση του 2020, που ακυρώθηκε αργότερα, με το "On Fire".
Το 2022, η Μόνικα Λιου ερμήνευσε το τραγούδι της, "Sentimentai", στα λιθουανικά, το οποίο σηματοδότησε τη δεύτερη εμφάνιση της γλώσσας στον διαγωνισμό και την πρώτη από το 1994, εκτός από τη μερική χρήση της το 2001. Το τραγούδι προκρίθηκε από τον ημιτελικό στον τελικό, όπου τερμάτισε στην 14η θέση.
Ιστορικό ψηφοφορίας
Μέχρι το, το ιστορικό ψηφοφορίας της Λιθουανίας έχει ως εξής:
Οι μεγάλες βαθμολογίες που έδωσε η Λιθουανία
Στους τελικούς:
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Μουσούρης
Το ελληνικό επώνυμο Μουσούρης μπορεί να αναφέρεται σε ένα από τα παρακάτω πρόσωπα:
Κατηγορία:Ελληνικά επώνυμα
Χάροπας
Στην ελληνική μυθολογία με το όνομα Χάροπας (Χάρωψ) είναι γνωστός ένας από τους γιους του Τρώα Ιππάσου και της Νύμφης Ωκυρρόης. Ο Χάροπας, όπως και οι αδελφοί του Ιππομέδοντας, Σώκος, Αγέλαος και Πάμμων, έλαβε μέρος στον Τρωικό Πόλεμο, όπου και σκοτώθηκε από τον Οδυσσέα. Ο Χάροπας, που δεν πρέπει να συγχέεται με τον Χάροπο, αναφέρεται στην Ιλιάδα του Ομήρου (ραψωδία Λ, στίχος 426).
Πηγές
Χαροπας
1585 Ένωση
Η Ένωση (Union) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,66. Ανακαλύφθηκε το 1947 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά της προς τιμή της Νοτιοαφρικανικής Ενώσεως, όπως ήταν τότε το επίσημο όνομα του κράτους της Νότιας Αφρικής.
Φυσικά χαρακτηριστικά
Η μέση διάμετρος της Ενώσεως εκτιμάται σε 50,42 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0378 ± 0,003. Η Ένωση περιστρέφεται γύρω από τον εαυτό της μία φορά κάθε 9 ως 10 ώρες περίπου.
Εξωτερικοί σύνδεσμοι
Ενωση
Wall Street (ταινία, 1987)
Το Wall Street (ελληνικά: Γουολ Στριτ) είναι κινηματογραφική ταινία, δραματική και φαντασίας, σχετικά με το τι ακριβώς γίνεται στην Wall Street πίσω από τα παρασκήνια. Η ταινία σκηνοθετήθηκε από τον Όλιβερ Στόουν, ο οποίος συνέγραψε την ιστορία με τον Στάνλεϊ Γουεΐσερ. Στην ταινία πρωταγωνιστούν οι Μάικλ Ντάγκλας, Τσάρλι Σιν, Ντάριλ Χάνα και Μάρτιν Σιν. Το κεντρικό θέμα είναι σχετικά με το πόσο υψηλά μπορεί να φτάσει ένας χρηματιστής,καθώς και το ότι είναι πρόθυμος να ανέβει τόσο υψηλά με κάθε τρόπο, ακόμα και δια μέσω της παρανομίας.
Η ταινία πρωτοκυκλοφόρησε στους κινηματογράφους των ΗΠΑ στις 11 Δεκεμβρίου του 1987. Έλαβε κυρίως θετικές κριτικές και κέρδισε 1 Βραβείο Όσκαρ, αυτό του Α' Ανδρικού Ρόλου (για τον Μάικλ Ντάγκλας), καθώς και μια Χρυσή Σφαίρα. Η ταινία αυτή είχε σημαντικό αντίκτυπο και στην ίδια την Γούολ Στρητ, αφού έγινε ακόμα πιο διάσημη σε σύγκριση με πριν.
Περίληψη
Ο Μπούντ Φοξ είναι ένας χρηματιστής που δουλεύει στη Γουόλ Στριτ και θαυμάζει πάρα πολύ τον συνάδελφό του,τον Γκόρντον Γκέκο. Γρήγορα όμως θα αλλάξει γνώμη για αυτόν όταν θα ανακαλύψει την άλλη του πλευρά καθώς και που είναι ικανός να φθάσει.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 1987 Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες γυρισμένες στη Γιούτα Κατηγορία:Ταινίες σε σενάριο Όλιβερ Στόουν Κατηγορία:Ταινίες σε σκηνοθεσία Όλιβερ Στόουν Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στη Νέα Υόρκη Κατηγορία:Ταινίες τοποθετημένες στη Νέα Υόρκη Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες)
Σίμος Κεδίκογλου (αποσαφήνιση)
Το ονοματεπώνυμο Σίμος Κεδίκογλου μπορεί να αναφέρεται στους:
Σατώ Φροντενάκ
Το Σατώ Φροντενάκ (Château Frontenac) είναι μεγάλο ξενοδοχείο στην πόλη του Κεμπέκ, Καναδάς. Το ξενοδοχείο λόγω της θέσης που κατέχει στον ορίζοντα της πόλης, έχει ανακηρυχθεί από το βιβλίο Γκίνες ως το πιο φωτογραφημένο ξενοδοχείο στο κόσμο. Το ξενοδοχείο ολοκληρώθηκε το 1893, ενώ ο κεντρικός πύργος κατασκευάστηκε αργότερα. Το 1980 ανακηρύχθηκε εθνικός ιστορικός τόπος του Καναδά. Σήμερα λειτουργεί ως Fairmont Le Château Frontenac.
Ιστορία
Το Σατώ είναι κτισμένο κοντά στο ιστορικό κάστρο του Κεμπέκ, του οποίου την κατασκευή άρχισε ο Λουί ντε Μπουάντ ντε Φροντενάκ, κυβερνήτη της Νέας Γαλλίας, στα τέλη του 17ου αιώνα. Πριν την κατασκευή του ξενοδοχείο στη θέση βρισκόταν το Σατώ Σαιν-Λουί, το οποίο ήταν η επίσημη κατοικία του Βρετανού κυβερνήτη του Κάτω Καναδά και του Κεμπέκ.
Το Σατώ Φροντενάκ σχεδιάστηκε από τον αμερικανό αρχιτέκτονα Μπρους Πράις, ως ένα από το ξενοδοχεία που μοιάζουν με σατώ που κατασκευάστηκαν για την Canadian Pacific Railway (CPR) στα τέλη του 19ου και τις αρχές του 20ού αιώνα. Πιο πρόσφατες προσθήκες στο ξενοδοχείο, συμπεριλαμβανομένου του κεντρικού πύργου, σχεδιάστηκαν από τον Γουίλλιαμ Σάδερλαντ Μάξγουελ. Η πολιτική της CPR ήταν να προωθήσει τον τουρισμό πολυτελείας, προσελκύοντας εύπορους τουρίστες. Το Σατώ Φροντενάκ άνοιξε το 1893, έξι χρόνια μετά το ξενοδοχείο Μπανφ Σπριγκς, το οποίο ανήκε στην ίδια εταιρία και είχε παρόμοιο σχεδιασμό.
Η σύσκεψη του Κεμπέκ το 1943, στην οποία ο Γουίνστον Τσόρτσιλ, ο Φραγκλίνος Ρούσβελτ και ο Μακένζι Κινγκ συζήτησαν για την στρατηγική για τον Β΄ΠΠ, έλαβε χώρα στο Σατώ Φροντενάκ. Τμήμα της ταινίας του Άλφρεντ Χίτσκοκ του 1953 Η Εξομολόγηση γυρίστηκε στο ξενοδοχείο.
Παραπομπές
Κατηγορία:Κεμπέκ Κατηγορία:Ξενοδοχεία στον Καναδά
Θερινοί Ολυμπιακοί Αγώνες 2008
Οι Θερινοί Ολυμπιακοί Αγώνες 2008, γνωστοί και ως Αγώνες της 29ης Ολυμπιάδας, ήταν μία διεθνής αθλητική διοργάνωση που έλαβε χώρα στο Πεκίνο, πρωτεύουσα του Λαϊκής Δημοκρατίας της Κίνας, από τις 8 έως τις 24 Αυγούστου 2008. Η αγωνιστική δραστηριότητα ξεκίνησε από τις 6 Αυγούστου 2008. Αυτή ήταν η 29η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ).
Διαδικασία επιλογής
Σύμφωνα με τη διαδικασία επιλογής της Διεθνούς Ολυμπιακής Επιτροπής, οι πόλεις που υπέβαλαν αίτηση για να διοργανώσουν τους Αγώνες ήταν οι εξής:
Στις 15 Μαΐου του 2001, η ΔΟΕ βάσει οικονομικών και τεχνικών κριτηρίων μείωσε τις πόλεις σε 5, από τις οποίες θα ψηφιζόταν η διοργανώτρια των Αγώνων. Αυτές ήταν η Κωνσταντινούπολη, η Οσάκα, το Παρίσι, το Πεκίνο και το Τορόντο.
Στις 13 Ιουλίου του 2001, στην 113η Σύνοδο της ΔΟΕ που διοργανώθηκε στη Μόσχα, έγινε η μυστική ψηφοφορία για την επιλογή της διοργανώτριας πόλης. Χαρακτηριστικό είναι ότι έγιναν μόνο 2 ψηφοφορίες. Στην πρώτη ψηφοφορία αποχώρησε η Οσάκα, ενώ στη δεύτερη το Πεκίνο με 56 ψήφους επιλέχθηκε για τη διοργάνωση των Ολυμπιακών Αγώνων:
! Υποψήφια πόλη !! 1η ψηφοφορία !! 2η ψηφοφορία
Αγωνιστικό πρόγραμμα
Αν και το επίσημο αγωνιστικό πρόγραμμα των αγώνων εκτείνεται σε 16 ημέρες, το ποδοσφαιρικό τουρνουά αρχίζει 2 ημέρες πριν από την τελετή έναρξης λόγω της μεγάλης διάρκειάς του. Η αγωνιστική δραστηριότητα ξεκινάει με αγώνες του ποδοσφαιρικού τουρνουά γυναικών και τερματίζεται όπως παραδοσιακά συμβαίνει σε όλες τις διοργανώσεις, με τη διεξαγωγή του μαραθωνίου ανδρών.
Λεπτομέρειες της διοργάνωσης
Τα αγωνίσματα της ιππασίας διεξήχθησαν στο Χονγκ Κονγκ· ήταν η δεύτερη φορά που η ΔΟΕ επιτρέπει να διεξαχθούν τα αγωνίσματα της ιππασίας από δυο διαφορετικές Εθνικές Ολυμπιακές Επιτροπές. Το 1956 οι Αγώνες είχαν γίνει στη Μελβούρνη, ενώ τα αγωνίσματα της ιππασίας στη Στοκχόλμη καθώς η Αυστραλία είχε απαγορεύσει εισαγωγή αλόγων στην επικράτειά της.
Σε δημοφιλή αθλήματα όπως η κολύμβηση και η γυμναστική το πρόγραμμα άλλαξε λίγο καιρό πριν από την έναρξη των αγώνων με τους προκριματικούς να διεξάγονται σε απογευματινή τοπική ώρα και του τελικούς το πρωί ώστε να μεταδίδονται σε ώρες υψηλής τηλεθέασης στις Ηνωμένες Πολιτείες.
Παραολυμπιακοί Αγώνες
''
Οι 13οι Παραολυμπιακοί Αγώνες διεξάχθηκαν στο Πεκίνο της Κίνας, αμέσως μετά τους Ολυμπιακούς Αγώνες, στις 6-17 Σεπτεμβρίου 2008.
Εξωτερικοί σύνδεσμοι
Κατηγορία:Αθλητισμός στην Κίνα Κατηγορία:Πολυαθλητικές διοργανώσεις το 2008 Κατηγορία:Θερινοί Ολυμπιακοί Αγώνες 2008
Ευρωπαϊκό πρωτάθλημα καλαθοσφαίρισης νεανίδων
Το Ευρωπαϊκό Πρωτάθλημα καλαθοσφαίρισης νεανίδων (ηλικίας κάτω των 18 ετών) είναι μία διοργάνωση της FIBA Europe.
Τελικός 2007
Στον τελικό του 2007 στις 8 Ιουλίου, σημειώθηκαν τα εξής αποτελέσματα:
Οι νικητές στα Ευρωπαϊκά Πρωταθλήματα
Νεανιδων Ευρωμπασκετ νεανιδων
Κενό του Βοώτη
right|thumb|355px| Χάρτης του Κενού του Βοώτη Το Κενό του Βοώτη (Boötes void) ή το «Μεγάλο Κενό» είναι ένα κοσμικό κενό, μία τεράστια και προσεγγιστικά σφαιρική περιοχή του χώρου του Σύμπαντος, που περιέχει πολύ λιγότερους γαλαξίες από τον μέσο όρο. Το Κενό του Βοώτη βρίσκεται στον αστερισμό Βοώτη, από τον οποίο πήρε και την ονομασία του. Το κέντρο του βρίσκεται περίπου στις εξής συντεταγμένες: Ορθή αναφορά 14:50:0 και απόκλιση 46.
Περιγραφή
Με διάμετρο σχεδόν 330 εκατομμύρια έτη φωτός (περίπου το 0,27% της διαμέτρου του ορατού Σύμπαντος) και όγκο σχεδόν 10 επτάκις εκατομμύρια κυβικά έτη φωτός, το Κενό του Βοώτη είναι ένα από τα μεγαλύτερα γνωστά κενά στο Σύμπαν, αναφερόμενο και ως «υπερκενό». Η ανακάλυψή του δημοσιοποιήθηκε από τους Ρόμπερτ Κίρσνερ κ.ά. το 1981, ως μέρος μιας επισκοπήσεως ερυθρομεταθέσεων των γαλαξιών. Το κέντρο του Κενού του Βοώτη απέχει περίπου 700 εκατομμύρια έτη φωτός από τη Γη.
Λίγο αργότερα ανακαλύφθηκε από άλλους αστρονόμους ότι το Κενό περιείχε λίγους γαλαξίες. Το 1987 οι Τζ. Μούντυ, Ρ. Κίρσνερ, Τζ. Μακαλπάιν και Σ. Γκρέγκορυ δημοσίευσαν την ανακάλυψη οκτώ γαλαξιών στο εσωτερικό του. Οι Μ. Στράους και Τζων Χάκρα ανεκοίνωσαν την ανακάλυψη άλλων τριών γαλαξιών το 1988, ενώ οι Γκρεγκ Όλντερινγκ, G. Bothun, Ρ. Κίρσνερ και Ρον Μάρζκε την ανακάλυψη 15 γαλαξιών το 1989. Μέχρι το 1997 στο Κενό του Βοώτη είχαν ανακαλυφθεί συνολικά 60 γαλαξίες.
Το Υπερσμήνος του Ηρακλέους αποτελεί μέρος τού προς τα εμάς άκρου τού Κενού του Βοώτη.
Πηγές
Κενο Βοωτη Κενο
Ντίξιλαντ
Το ντίξιλαντ (dixieland) είναι είδος της τζαζ μουσικής που αναπτύχθηκε στις αρχές του 20ού αιώνα, στην Αμερική και κυρίως στη Νέα Ορλεάνη. Έχει χαρακτηριστεί ως το πρώτο είδος της τζαζ που εμφανίστηκε και σήμερα αποτελεί τύπο της παραδοσιακής τζαζ, όπου αυτοσχεδιάζουν μικρά συγκροτήματα και χρησιμοποιείται για να χαρακτηρίσει την παραδοσιακή τζαζ που παίζεται όμως κυρίως από λευκούς μουσικούς.
Ετυμολογία
Η ετυμολογία του όρου ανάγεται στις αρχές του 19ου αιώνα, όταν μια γαλλική τράπεζα της Νέας Ορλεάνης εξέδωσε ένα καινούργιο χαρτονόμισμα των δέκα δολαρίων όπου αναγραφόταν ο αριθμός στα γαλλικά (dix). Πολύ γρήγορα, οι κάτοικοι των γύρω περιοχών άρχισαν να αποκαλούν την πόλη της Νέας Ορλεάνης και ολόκληρη την πολιτεία της Λουιζιάνα «γη των dix» (land = γη, τόπος) και γενικότερα, dixieland.
Ύφος
Το στυλ ντίξιλαντ πρωτοεμφανίστηκε στις αρχές του 20ού αιώνα, όταν οι λευκοί μουσικοί άρχισαν να μιμούνται τους νέγρους συναδέλφους τους. Λίγοι όμως κατάφερναν να αφομοιώσουν τον τρόπο ερμηνείας των μαύρων. Οι περισσότεροι πήραν απλώς το μουσικό ρεπερτόριο τους και το έπαιζαν διαφορετικά, επηρεασμένοι από τη δική τους ιδιοσυγκρασία. Επίσης, πολλοί που είχαν μουσική μόρφωση, συχνά αντικαθιστούσαν τον αυτοσχεδιασμό με μουσική γραμμένη από πριν, κάτι πού έκανε τη μουσική τους λιγότερο ευέλικτη από των νέγρων.
Τελικά, η τάση τους να θέσουν σε μουσικές φόρμες τα κομμάτια που έπαιζαν, έγινε αιτία να δημιουργηθεί ένα ορισμένο στυλ εκτέλεσης, με κύρια χαρακτηριστικά τη συγκοπή, τον περιορισμένο αυτοσχεδιασμό, την πλούσια ρυθμική κίνηση, καθώς και τη δημιουργία ενός είδους αντίστιξης. Οι μουσικοί αφού έπαιζαν πρώτα όλοι μαζί τη μελωδία και ακολουθούσαν τα σόλο, στο τέλος αυτοσχεδίαζαν όλοι μαζί πάνω στη σύνθεση, ενώ το πιάνο κρατούσε ρυθμικά τις βασικές συγχορδίες.
Οι μουσικοί του ντίξιλαντ καινοτόμησαν και στον ρυθμό των τεσσάρων τετάρτων. Δεν τόνιζαν μόνο το πρώτο και το τρίτο μέρος, όπως συνηθιζόταν παλαιότερα, αλλά το δεύτερο και το τέταρτο, δημιουργώντας έτσι το δικό τους τρόπο ρυθμικής συγκοπής ενώ αντικαθιστούσαν συχνά τον κανονικό τονισμό του μέτρου προσθέτοντας τεχνικούς και απροσδόκητους τονισμούς. Αυτό ακριβώς αποτελεί ένα κύριο χαρακτηριστικό του στυλ αυτού.
Εξωτερικοί σύνδεσμοι
Κατηγορία:Τζαζ μουσική Κατηγορία:Μουσική στη Νέα Ορλεάνη
Χθων
Στην ελληνική μυθολογία με το όνομα Χθων είναι γνωστή μία Θεότητα που προσωποποιούσε τα βάθη της Γης. Η Χθων ταυτιζόταν συνήθως με τη βασική θεά της Γης, τη Γαία: όπως η Γαία, έτσι και η Χθων μνημονεύεται ως μητέρα των Τιτάνων, των Γιγάντων και του Τυφωέως. Επίσης, η Χθων αναφέρεται ειδικότερα από κάποιους μυθογράφους ως η μητέρα των Ονείρων και των Σειρήνων. Στον Όμηρο η λέξη δεν απαντάται ως κύριο όνομα και σημαίνει απλώς το έδαφος, τη γη (Ιλιάδα), ή τη χώρα, τον τόπο (Οδύσσεια).
Πηγές
Χθων
Η 18η Μπρυμαίρ του Λουδοβίκου Βοναπάρτη
Η 18η Μπρυμαίρ του Λουδοβίκου Βοναπάρτη (γερμανικά: Der achtzehnte Brumaire des Louis Bonaparte) είναι ένα πολιτικό και ιστορικό έργο του Καρλ Μαρξ και εκ των πλέον επιδραστικών έργων στους μαρξιστικούς κύκλους.
Ιστορικό υπόβαθρο
thumb|Λουδοβίκος Ναπολέων, καρικατούρα της εποχής.|150px Η ιστορία της Γαλλικής Δημοκρατίας είναι αδιαχώριστα συνδεδεμένη με τις ταξικές συγκρούσεις. Όπως σχολίασε αργότερα ο Φρίντριχ Ένγκελς στον πρόλογο της "18ης Μπρυμαίρ", η Γαλλία ήταν ένα θέατρο "όπου περισσότερο από οπουδήποτε αλλού οι ταξικοί αγώνες έφταναν κάθε φορά ως την αποφασιστική μάχη και όπου, συνεπώς, οι μεταβαλλόμενες πολιτικές μορφές, μέσα στις οποίες κινούνται και στις οποίες συνοψίζονται τα αποτελέσματά τους, διαγράφονταν με τον πιο ανάγλυφο τρόπο".
Στο πλαίσιο της κρίσης του 1846-1851, ο Λουδοβίκος Βοναπάρτης, ο οποίος είχε επιχειρήσει παλαιότερα να πάρει την εξουσία με πραξικοπήματα, επέστρεψε στη Γαλλία μετά τις εξεγέρσεις του 1848 κατά του βασιλιά Λουδοβίκου Φίλιππου της Γαλλίας. Παρόλο που, σύμφωνα με σύγχρονούς του, ήταν ανίκανος, ηλίθιος, χωρίς παιδεία, κρίση και εμπειρία ή όπως τον χαρακτηρίζει ο Μαρξ στη 18η Μπρυμαίρ  «μια μέτρια και γελοία προσωπικότητα», κατάφερε να κερδίσει τις εκλογές έναντι του στρατηγού Ευγένιου Καβενιάκ με συντριπτική πλειοψηφία.
Η θητεία του Λουδοβίκου Βοναπάρτη ήταν τετραετής χωρίς δυνατότητα επανεκλογής, όμως τρία χρόνια μετά την εκλογή του, το 1851, αν και δήλωνε ότι είχε διάθεση να αποχωρήσει, οργάνωσε κρυφά πραξικόπημα, διέλυσε την Εθνοσυνέλευση και κατέλυσε τη δημοκρατία. Αυτοανακηρύχτηκε αυτοκράτορας, ιδρύοντας τη Δεύτερη Γαλλική Αυτοκρατορία, και το 1852 επικύρωσε τον τίτλο του με δημοψήφισμα.
Θεματολογία
Ο Μαρξ συνέγραψε το βιβλίο το 1852, ως έναν απολογισμό των επαναστατικών και αντεπαναστατικών γεγονότων στη Γαλλία μεταξύ 1848 και 1852, ξεκινώντας από τη δημοκρατική επανάσταση και τελειώνοντας με το πραξικόπημα του Λουδοβίκου Βοναπάρτη, ανιψιού του Ναπολέοντα Βοναπάρτη.
Το έργο αρχίζει με το διάσημο ρητό του Μαρξ:
Στη "18η Μπρυμαίρ" αναλύει τους λόγους για τους οποίους υπέκυψε στην τρομοκρατία ένα πολυπληθές έθνος 31 εκατομμυρίων ανθρώπων, με αποτέλεσμα να επικρατήσει με πραξικόπημα ο Λουδοβίκος Ναπολέων Βοναπάρτης. Όπως ξεκάθαρα παρουσιάζεται στη "18η Μπρυμαίρ του Λουδοβίκου Βοναπάρτη", ο Μαρξ αντιλαμβανόταν τις διαδικασίες κοινωνικής αλλαγής με όρους σύγκρουσης αντικρουόμενων συμφερόντων και των υλικών δυνάμεων που τις καθορίζουν.
Οι χωρικοί, όπως παρουσιάζονται στη "18η Μπρυμαίρ", αν και αποτελούσαν την μεγαλύτερη ομάδα του πληθυσμού στη Γαλλία, δεν είναι κοινωνική τάξη, αλλά μόνο ένα συνοθύλευμα που αδυνατεί να εκπροσωπεύει τα πολιτικά της συμφέροντα. Ο Μαρξ περιγράφει και ασκεί κριτική στο λούμπεν προλεταριάτο, όχι για την ηθική του, αλλά για τον αντιδραστικό πολιτικό του ρόλο.
Η προσωπικότητα του Λουδοβίκου Βοναπάρτη, τον οποίο χαρακτηρίζει ως αρχηγό του λούμπεν προλεταριάτου , παρουσιάζεται σαν καρικατούρα του προηγούμενου Ναπολέοντα και ο Μαρξ κρίνει όλη τη στάση του στην κατάπνιξη των εξεγέρσεων του γαλλικού λαού, αλλά και στην αυτοανακύρηξη του σε αυτοκράτορα, ως έκφραση των επιθυμιών της πλέον αντιδραστικής αστικής τάξης.
Ο Μαρξ συμπεραίνει ότι η επιτυχία του Λουδοβίκου Ναπολέοντα οφείλεται στο ότι, παρά την αδυναμία των αστών, η εργατική τάξη δεν ήταν αρκετά ισχυρή. Ως συνέπεια, η εξουσία μεταβιβάστηκε σε έναν σχετικά ανεξάρτητο δικτάτορα και μια γραφειοκρατία, που εν μέρει διαχωρίζονταν από οποιαδήποτε ταξική δύναμη.
Σημασία και αντίκτυπος
Το έργο θεωρείται κλασικό πορτρέτο της αστικής επανάστασης και των επιμέρους ρόλων που διαδραματίστηκαν σε αυτή από ολόκληρο το σύνολο των σύγχρονων τάξεων. Μια από τις πιο ενδιαφέρουσες ιδέες του Μαρξ, βασιζόμενη σε προηγούμενες εξεγέρσεις και ήττες του εργατικού κινήματος, είναι ότι όλες οι επαναστάσεις της εργατικής τάξης τελικά κατόρθωναν "να τελειοποιούν αυτόν τον [σ.σ. κρατικό αστικό] μηχανισμό αντί να τον τσακίζουν". Ο Μαρξ πίστευε ότι αυτό το αξίωμα ίσχυε μόνο για τις αστικές επαναστάσεις και ότι η επανάσταση του προλεταριάτου θα αποτελούσε εξαίρεση, αν και η ιστορική εμπειρία σπανίως δικαιώνει αυτόν τον ισχυρισμό. Αυτό αφύπνισε πολλούς σοσιαλιστές και κομμουνιστές με αποτέλεσμα να εξελίξουν την πάλη τους, τη θεωρία τους και τη δράση τους ενάντια στις νέες μεθοδεύσεις του κρατικού μηχανισμού καταστολής.
Θεμελιώνει με ανάλυση και παραδείγματα την θέση του Μαρξ ότι "οι άνθρωποι δημιουργούν την ιστορία τους, αλλά όχι οικειοθελώς, ούτε με προσωπική βούληση, αλλά κάτω από δεδομένες και παραδοσιακές καταστάσεις που έχουν άμεσα αντιμετωπίσει".
Σημειώσεις
<references group="σημ." />
Εξωτερικοί σύνδεσμοι
Κατηγορία:Μαρξισμός Κατηγορία:Καρλ Μαρξ
Κυδωνιά Κιλκίς
Η Κυδωνιά είναι ιστορικός οικισμός του Κιλκίς στην Κεντρική Μακεδονία, ο οποίος ανήκει στα "Μαρτυρικά χωριά" και από το 1951 έχει καταργηθεί.
Γεωγραφία - Ιστορία
Η Κυδωνιά βρίσκεται στα Κρούσσια Όρη, νότια της λίμνης Κερκίνης στην περιοχή ανάμεσα στα χωριά Ποντοκερασιά και Ίσωμα. Η παλιά ονομασία του χωριού, από την εποχή της τουρκοκρατίας, ήταν Χότζα Ογλαρή ή Κοτσαλάρ και μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε σε αυτό 11 οικογένειες προσφύγων από τον Πόντο. Το χωριό χαρακτηρίστηκε ως "μαρτυρικό" το 2014 με το υπ' αριθμ. 139/08.10.2014 Προεδρικό Διάταγμα.
Ολοκαύτωμα Κρουσσίων
Στην περιοχή των Κρουσσίων έδρασε από τις πρώτες μέρες της κατοχής η ένοπλη ανταρτική ομάδα "Αθανάσιος Διάκος" με αρχηγό τον Χριστόδουλο Μόσχο (καπετάν Πέτρο) που είχε συγκροτηθεί από την αντιστασιακή οργάνωση "Ελευθερία" της Θεσσαλονίκης (βλ. Η γέννηση της Εθνικής Αντίστασης). Λόγω της δράσης που ανέπτυξε εναντίον των κατοχικών στρατευμάτων οι Γερμανοί οργάνωσαν επιχείρηση αντιποίνων. Στις 25 Οκτωβρίου 1941 ισχυρές μηχανοκίνητες δυνάμεις των Ες Ες και ταγμάτων θανάτου κύκλωσαν από μακριά σε δυο ζώνες την περιοχή και τα χωριά. Εισέβαλαν ταυτόχρονα στα χωριά Αμπελόφυτο (Μουρσαλή), Κυδωνιά (Κοτσαλάρ) και Κλειστό (Μουσγαλή), που μετά από υπόδειξη συνεργατών τους θεωρήθηκαν ως κέντρα των ανταρτών. Αφού συγκέντρωσαν τον ανδρικό πληθυσμό, από 15 χρονών και πάνω, τους εκτέλεσαν και εν συνεχεία ισοπέδωσαν και τα τρία χωριά. Οι εκτελέσεις του άμαχου πληθυσμού έγιναν στις πλατείες του Αμπελόφυτου και Κυδωνιάς. Στην Κυδωνιά εκτελέστηκαν και 10 κάτοικοι από το γειτονικό Ίσωμα που βρέθηκαν στο χωριό. Στο Κλειστό αφού τους έβαλαν μέσα στην εκκλησία την γκρέμισαν με δυναμίτες. Όσοι προσπάθησαν να ξεφύγουν εκτελέστηκαν από τους Γερμανούς. Συνολικά εκτελέστηκαν 96 πατριώτες.
Διοικητικά
Ως οικισμός αναφέρεται το 1919 στο ΦΕΚ 48Α-05/03/1919 με το όνομα Χότζα Ογλαρή να προσαρτάται στην κοινότητα Μουσγαλή που τότε ανήκε στο νομό Θεσσαλονίκης. Το 1927 μετονομάστηκε σε Κυδωνιά, το 1934 αποσπάστηκε στο νεοϊδρυθέντα νομό Κιλκίς και το 1951 καταργήθηκε.
Παραπομπές
Κατηγορία:Δήμος Κιλκίς Κατηγορία:Εγκαταλελειμμένα χωριά του νομού Κιλκίς
Τάνια Ιακωβίδου
Η Τάνια (Παναγιώτα) Ιακωβίδου είναι Ελληνίδα δημοσιογράφος, Ιστορικός - Πολιτισμιολόγος και Πολιτικός.
Βιογραφικά στοιχεία
Γεννήθηκε στις 13 Αυγούστου 1971 στην Αθήνα. Μέχρι το 2004 ζούσε στην Καισαριανή, όπου μένουν οι γονείς της. Έχει παρουσιάσει τηλεοπτικές και ραδιοφωνικές εκπομπές σε ιδιωτικούς και δημόσιους σταθμούς. Έχει αρθρογραφήσει ως πολιτικός συντάκτης και έχει συμμετάσχει σε εκπομπές με κοινωνικά θέματα, ως παρουσιάστρια, ως ρεπόρτερ και αρχισυντάκτης.
Έχει σπουδάσει Δημοσιογραφία στο Κολέγιο Δημοσιογραφικών Σπουδών. Είναι Πτυχιούχος του Τμήματος Ευρωπαϊκού Πολιτισμού από το Ελληνικό Ανοιχτό Πανεπιστήμιο. Μεταπτυχιακές σπουδές από το Πανεπιστήμιο Αθηνών στα Ανθρώπινα Δικαιώματα και στο Ευρωπαϊκό Δίκαιο του Ανοιχτού Πανεπιστημίου Κύπρου.
Στις Βουλευτικές Εκλογές του 2007 και 2009 ήταν Υποψήφια Βουλευτής Β΄ Αθηνών με το ψηφοδέλτιο του ΛΑΟΣ.
Στις 21 Μαΐου 2012, ανακοίνωσε την αποχώρησή της από το Κόμμα του Λαϊκού Ορθόδοξου Συναγερμού για να συστρατευθεί με την Νέα Δημοκρατία. Η αποχώρησή της ήταν αποτέλεσμα της επιθυμίας του Γιώργου Καρατζαφέρη να μην συνεργαστεί με την Ν.Δ. και το κόμμα του να κατέβει αυτόνομα στις Εθνικές Εκλογές του Ιουνίου.
Στις 13 Ιουνίου 2012 ορίστηκε αναπληρώτρια Γραμματέας Κοινωνικής Συνοχής και Αλληλεγγύης της Νέας Δημοκρατίας, με απόφαση του προέδρου του κόμματος Αντώνη Σαμαρά. Είναι Μέλος της Πολιτικής Επιτροπής της Νέας Δημοκρατίας.
Το 2013 ορίστηκε Ειδική Σύμβουλος στην Γενική Γραμματεία Ανθρωπίνων Δικαιωμάτων του Υπουργείου Δικαιοσύνης. Διετέλεσε Πρόεδρος του Εθνικού Κέντρου Κοινωνικής Αλληλεγγύης.
Στις 28 Μαρτίου του 2014 ορκίστηκε Βουλευτής Β΄ Αθηνών με το κόμμα της Νέας Δημοκρατίας, αντικαθιστώντας τον παραιτηθέντα Άρη Σπηλιωτόπουλο που.
Ως Βουλευτής συμμετέχει στην α) Διαρκής Επιτροπή Εθνικής Άμυνας και Εξωτερικών Υποθέσεων β) Επιτροπή Εξοπλιστικών Προγραμμάτων και Συμβάσεων γ) Επιτροπή για την Παρακολούθηση του Συστήματος Κοινωνικής Ασφάλισης.
Στις Βουλευτικές Εκλογές του Ιανουαρίου 2015 και του Σεπτεμβρίου 2015 ήταν Υποψήφια Βουλευτής Β΄ Αθηνών με το ψηφοδέλτιο της Νέας Δημοκρατίας χωρίς να καταφέρει να επανεκλεγεί.
Ομιλει την Αγγλική, Γερμανική, Ιταλική και Γαλλική Γλώσσα. Είναι παντρεμένη με τον εκπαιδευτικό με τον Τσιφουτίδη Θεόκλητο.
Είναι Μέλος της Ένωσης Συντακτών Ημερησίων Εφημερίδων Αθηνών.
Το 2010, απονεμήθηκε στην Τάνια Ιακωβίδου το Βραβείο προσφοράς από την "Lions" και το 2011 Βραβείο προσφοράς από Μ.Κ.Ο. "Κοινωνική Στήριξη" για την πολύπλευρη προσφορά της.
Μάρτσιν Ζεβουάκοφ
Ο Μάρτσιν Ζεβλάκοφ (Marcin Żewłakow) πολωνική προφορά ΔΦΑ : [ˈmart͡ɕin ʑɛvˈwakɔf], είναι ποδοσφαιριστής και αγωνίζεται στη θέση του επιθετικού. Έχει παίξει σε πολλές ομάδες μέχρι στιγμής στην καριέρα του αλλά η καλύτερη του περίοδος ήταν όταν αγωνιζόταν για 6 χρόνια στην Μούσκρον. Η μεγαλύτερη του επιτυχία με αυτή την ομάδα ήταν όταν οδήγησε την ομάδα του στον τελικό του Κυπέλλου το 2001-2002. Έχει σκοράρει περισσότερα από 100 γκολ στην καριέρα του.
Επίσης μεγάλη επιτυχία ήταν και η συμμετοχή του με την Εθνική Πολωνίας στο Παγκόσμιο Κύπελλο του 2002 όπου και αγωνίστηκε και στα 3 παιχνίδια (σαν αλλαγή) που έδωσε η εθνική του. Στο 3ο παιχνίδι με τις Η.Π.Α μάλιστα σκόραρε το 3ο γκολ για την εθνική της χώρας του. Στον ΑΠΟΕΛ αν και δεν απέδωσε τα αναμενόμενα στον 1ο γύρο του πρωταθλήματος στο 2ο μισό της χρονιάς με καθοριστικά τέρματα βοήθησε την ομάδα να κατακτήσει το πρωτάθλημα και αυτόν να αναδεικνύεται πρώτος σκόρερ της ομάδας.
Ο Μάρτσιν Ζεβλάκοφ έχει έναν δίδυμο αδερφό, το Μίχαλ, ο οποίος αγωνίζεται ως αμυντικός στην τουρκική Ανκαραγκουτσού, ενώ στο παρελθόν έχει αγωνιστεί στον Ολυμπιακό.
Πηγές
Κατηγορία:Επιθετικοί ποδοσφαιριστές Κατηγορία:Πολωνοί ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές ΚΑΑ Γάνδη Κατηγορία:Ποδοσφαιριστές ΚΣΚ Μπέβερεν Κατηγορία:Ποδοσφαιριστές Ρουαγιάλ Εξελσιόρ Μουσκρόν Κατηγορία:Ποδοσφαιριστές Ντέντερ Έεντραχτ Χέκελγκεμ Κατηγορία:Ποδοσφαιριστές ΓΚΣ Μπελχάτοφ Κατηγορία:Ποδοσφαιριστές Κορόνα Κιέλτσε Κατηγορία:Ποδοσφαιριστές Πολόνια Βαρσοβίας Κατηγορία:Ποδοσφαιριστές Χούτνικ Βαρσοβίας Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές Α΄ κατηγορίας Κύπρου Κατηγορία:Πολωνοί ποδοσφαιριστές στο εξωτερικό Κατηγορία:Δίδυμοι αθλητές Κατηγορία:Ξένοι ποδοσφαιριστές στο Βέλγιο
Γιατί δεν είμαι Χριστιανός
Το δοκίμιο Γιατί δεν είμαι χριστιανός (αγγλικά: Why I Am Not a Christian) έχει γραφεί από τον Βρετανό φιλόσοφο Μπέρτραντ Ράσελ. Αρχικά δόθηκε σαν ομιλία στις 6 Μαρτίου 1927 σε μια εκδήλωση της National Secular Society. Αργότερα, τυπώθηκε σε φυλλάδιο και ανατυπώθηκε πολλές φορές στα Αγγλικά και σε μεταφράσεις.